
ZMENA VÝZVY

Slovenská inovačná a energetická agentúra 
ako sprostredkovateľský orgán pre Program Slovensko

oznamuje zmenu č. 2
vo výzve na predkladanie žiadostí o poskytnutie nenávratného finančného príspevku s kódom 
PSK-SIEA-007-2024-ITI-EFRR












Dátum účinnosti zmeny č. 2 výzvy:
15. máj 2026
	Identifikácia výzvy

	Názov výzvy
	Výzva na podporu energetickej efektívnosti a využívania OZE vo verejných budovách 

	Kód výzvy
	PSK-SIEA-007-2024-ITI-EFRR

	Priorita
	2P1         Energetická efektívnosť a dekarbonizácia

	Špecifický cieľ 
	RSO2.1 Podpora energetickej efektívnosti a znižovania emisií skleníkových plynov (EFRR)
RSO2.2 Podpora energie z obnoviteľných zdrojov v súlade so smernicou (EÚ) 2018/2001 o podpore využívania energie z obnoviteľných zdrojov vrátane kritérií udržateľnosti, ktoré sú v nej stanovené (EFRR)

	Opatrenie
	2.1.2      Znižovanie energetickej náročnosti budov
2.2.2      Podpora využívania OZE v systémoch zásobovania energiou



	Stručný cieľ zmeny výzvy

	Cieľom zmeny č. 2 výzvy na predkladanie žiadostí o poskytnutie nenávratného finančného príspevku s kódom PSK-SIEA-007-2024-ITI-EFRR (ďalej len „výzva“) je:
· úprava výšky finančných prostriedkov určených na vyčerpanie vo výzve (zdroj EÚ)
· dodefinovanie podmienok poskytnutia príspevku (ďalej aj „PPP“) a zosúladenie so vzorom Manuálu procedúr RO, verzia 6, Príloha č. 7 vzoru audit trailu Výber projektov, Podmienky poskytnutia príspevku a ďalšie skutočnosti
· úprava popisu Ďalších skutočností týkajúcich sa poskytovania príspevku 
· úprava informácií k spôsobu predloženia ŽoNFP
· úprava Prílohy č. 2 výzvy Zoznam príloh ŽoNFP v rámci Prílohy č. 10 ŽoNFP  –  Dokumenty preukazujúce oprávnenosť z hľadiska plnenia požiadaviek v oblasti posudzovania vplyvov na životné prostredie
· dodefinovanie Prílohy č. 5 výzvy Zoznam merateľných ukazovateľov a iných údajov v nadväznosti na potrebu aktualizácie popisu iných údajov
· úprava Prílohy č. 8 výzvy Zásada „nespôsobovať významnú škodu“ v nadväznosti na aktualizáciu Metodického usmernenia RO č. 7 - Usmernenie k uplatňovaniu zásady „Nespôsobovať významnú škodu“, verzia 1.6
· úprava Prílohy č. 9 výzvy Identifikácia synergických a komplementárnych účinkov v nadväznosti na vyhlásené výzvy, na aktualizáciu Programu Slovensko, verzia 4.1 a aktualizáciu Harmonogramu plánovaných výziev Programu Slovensko rok 2026, verzia 2.0 a rok 2027, verzia 1.0.
Právnym základom pre zmenu výzvy je § 24 ods. 3 zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov (ďalej len „zákon o príspevkoch z fondov“).
Poskytovateľ mení náležitosti výzvy spôsobom, ktorým sú dodržané princípy uvedené v § 2 ods. 2 zákona č. 121/2022 Z. z.  



	Dokumenty dotknuté zmenou

	· Výzva
· Príloha č. 2 výzvy – Zoznam príloh ŽoNFP
· Príloha č. 5 výzvy – Zoznam merateľných ukazovateľov a iných údajov
· Príloha č. 8 výzvy – Zásada „nespôsobovať významnú škodu“
· Príloha č. 9 výzvy – Identifikácia synergických a komplementárnych účinkov



	Zmeny uskutočnené zmenou č. 4 a ich zdôvodnenie

	Výzva
· V rámci formulára výzvy, časť „1. Identifikácia výzvy“, časť: „Výška finančných prostriedkov určených na vyčerpanie vo výzve (zdroj EÚ)“ dochádza k zmene výšky finančných prostriedkov alokovaných na výzvu a pre jednotlivé územia.
Indikatívna výška finančných prostriedkov alokovaných na výzvu (zdroj EÚ) sa zvyšuje zo sumy 184 440 033 EUR na sumu 210 189 910 EUR a týka sa nasledovných území nasledovne:
	Územie
	
	Nová alokácia

	UMR Bratislava
	8 346 135
	7 221 093

	Trnavský kraj (mimo UMR)
	6 657 801
	8 457 801

	UMR Trnava
	2 739 925
	3 739 925

	UMR Nové Zámky - Komárno
	2 295 295
	2 552 722

	Trenčiansky kraj (mimo UMR)
	7 164 093
	11 279 818,00

	UMR Trenčín
	2 479 177
	4 987 087

	UMR Prievidza - Nováky
	5 723 977
	6 566 477

	Banskobystrický kraj (mimo UMR)
	10 517 300
	13 385 691

	UMR Lučenec
	2 665 063
	2 485 063

	UMR Rimavská Sobota
	4 807 519
	5 893 207

	UMR Žilina
	3 958 424
	5 458 424

	UMR Ružomberok – Lipt. Mikuláš 
	2 104 498
	3 972 546

	Prešovský kraj (mimo UMR) 
	15 561 993
	17 127 785

	UMR Poprad-Svit-Kežmarok 
	8 014 410
	7 731 815

	Košický kraj (mimo UMR) 
	14 325 108
	22 166 224

	UMR Michalovce 
	1 405 335
	1 490 252

	SPOLU IÚI VÚC 
	99 269 445
	117 460 469

	SPOLU IÚI UMR 
	85 170 588
	92 729 441

	SPOLU 
	184 440 033
	210 189 910


K zmenám vo výške finančných prostriedkov určených na vyčerpanie vo výzve pre jednotlivé územia dochádza v dôsledku presunov alokácií integrovaných územných investícií schválených v Programe Slovensko, verzia 4.1.
· Financovanie projektu – doplnenie informácie v súvislosti s financovaním o poskytovanie zdrojov zo štátneho rozpočtu.
Dôvodom zmeny je zosúladenie so Stratégiou financovania Európskeho fondu regionálneho rozvoja, Európskeho sociálneho fondu plus, Kohézneho fondu, Fondu na spravodlivú transformáciu a Európskeho námorného, rybolovného a akvakultúrneho fondu na programové obdobie 2021 – 2027.
· Podmienky poskytnutia príspevku – precizácia textu.
Dôvodom zmeny je potreba jednoznačného informovania žiadateľa a transparentnosť pri poskytovaní informácií.
· Podmienka poskytnutia príspevku č. 1 Právna forma – úprava spôsobu overenia splnenia PPP. 
Dôvodom zmeny je potreba uvádzania všetkých relevantných informácií a transparentnosť pri overovaní ŽoNFP.
· Podmienka poskytnutia príspevku č. 2 Podmienka zákazu vedenia výkonu rozhodnutia voči žiadateľovi - úprava opisu podmienky. 
Dôvodom zmeny je potreba precizácie textu pre jednoznačné informovanie žiadateľov o popise PPP a zosúladenie so vzorom Manuálu procedúr RO, verzia 6, Príloha č. 7 vzoru audit trailu Výber projektov, Podmienky poskytnutia príspevku a ďalšie skutočnosti. 
· Podmienka poskytnutia príspevku č. 4 Podmienka schválenia programu rozvoja a príslušnej územnoplánovacej dokumentácie podľa § 7 ods. 8 a  § 8 ods. 6/ § 8a ods. 7 zákona č. 539/2008 o podpore regionálneho rozvoja v znení neskorších predpisov – úprava opisu podmienky formou doplnenia poznámky pod čiarou.
Dôvodom zmeny je potreba precizácie textu pre jednoznačné informovanie žiadateľov o popise PPP a zosúladenie so vzorom Manuálu procedúr RO, verzia 6, Príloha č. 7 vzoru audit trailu Výber projektov, Podmienky poskytnutia príspevku a ďalšie skutočnosti a zákonom č. 200/2022 Z. z. o územnom plánovaní v znení neskorších predpisov.
· Podmienka poskytnutia príspevku č. 14 Podmienka dodržiavania zásady „nespôsobovať významnú škodu“ – preukázanie súladu s požiadavkami v oblasti posudzovania vplyvov navrhovanej činnosti na životné prostredie – úprava popisu.
Dôvodom zmeny je potreba precizácie textu v nadväznosti na legislatívne zmeny zákona č. 24/2006 Z. z. a aktualizáciu Metodického dokumentu RO pre P SK č. 7 – Metodické usmernenie k uplatňovaniu zásady „nespôsobovať významnú škodu“ verzia 1.6.
· Podmienka poskytnutia príspevku č. 17 Podmienka, že žiadateľ, ktorým je právnická osoba, nemá právoplatným rozsudkom uložený trest zákazu prijímať dotácie alebo subvencie, trest zrušenia právnickej osoby, trest zákazu prijímať pomoc a podporu poskytovanú z fondov EÚ, trest zákazu činnosti v súlade so zameraním projektu a podmienkami výzvy alebo trest zákazu účasti vo verejnom obstarávaní - úprava opisu podmienky. 
Dôvodom zmeny je potreba precizácie textu pre jednoznačné informovanie žiadateľov o popise PPP a zosúladenie so vzorom Manuálu procedúr RO, verzia 6, Príloha č. 7 vzoru audit trailu Výber projektov, Podmienky poskytnutia príspevku a ďalšie skutočnosti. 
· Ďalšie skutočnosti týkajúce sa poskytovania príspevku – úprava opisu. 
Dôvodom zmeny je potreba precizácie textu pre jednoznačné informovanie žiadateľov o popise ďalších skutočností týkajúcich sa poskytovania príspevku.
· Informácie k spôsobu predloženia ŽoNFP – precizácia textu vo vzťahu k spôsobu podania ŽoNFP a miestu podania ŽoNFP, doplnenie informácie, že žiadateľ je oprávnený podať poskytovateľovi ŽoNFP až po zaevidovaní schváleného PZ IÚI do neverejnej časti ITMS21+  a zároveň v čase jeho účinnosti a odstránenie odkazu na Všeobecnú informáciu k predkladaniu a schvaľovaniu žiadostí o poskytnutie nenávratného finančného príspevku - Programové obdobie 2021 – 2027 a jej nahradenie Metodickým dokumentom riadiaceho orgánu pre Program Slovensko č. 20 – Príručka pre žiadateľa.
Dôvodom zmeny je potreba precizácie textu pre jednoznačné informovanie žiadateľov, zosúladenie s Metodickým dokumentom riadiaceho orgánu pre Program Slovensko č. 8 - Metodické usmernenie k podpore integrovaného územného rozvoja a vydanie Metodického dokumentu riadiaceho orgánu pre Program Slovensko č. 20 – Príručka pre žiadateľa.
Príloha č. 2 výzvy – Zoznam príloh ŽoNFP
· Úprava textácie Príloha č. 7 ŽoNFP – Dokumentácia k oprávnenosti výdavkov, časť B. Záznam z vyhodnotenia prieskumu trhu – úprava povinnosti predkladať „záväzný formulár“.
· Príloha č. 10 ŽoNFP Dokumenty preukazujúce oprávnenosť z hľadiska plnenia požiadaviek v oblasti posudzovania vplyvov na životné prostredie – úprava popisu prílohy.
Dôvodom zmeny je potreba precizácie textu v nadväznosti na legislatívne zmeny zákona č. 24/2006 Z. z. a aktualizáciu Metodického dokumentu RO pre P SK č. 7 – Metodické usmernenie k uplatňovaniu zásady „nespôsobovať významnú škodu“ verzia 1.6.
Príloha č. 5 výzvy – Zoznam merateľných ukazovateľov a iných údajov
· Doplnenie informácií v súvislosti s časom plnenia iných údajov a aktualizácia iného údaja DPSK033.
Dôvodom zmeny je zosúladenie s Metodickým dokumentom RO č. 10, verzia 2.0 – Číselník merateľných ukazovateľov a iných údajov a dodefinovanie iných údajov uplatniteľných v rámci výzvy.
Príloha č. 8 výzvy - Zásada „nespôsobovať významnú škodu  
· Úprava textu.
Dôvodom zmeny je potreba zosúladenia s Metodickým dokumentom RO pre P SK č. 7 – Metodické usmernenie k uplatňovaniu zásady „nespôsobovať významnú škodu“ verzia 1.6.
Príloha č. 9 výzvy – Identifikácia synergických a komplementárnych účinkov
· Doplnenie prílohy o synergické a komplementárne výzvy.
Dôvodom zmeny je aktualizácia v nadväznosti na vyhlásené výzvy, revíziu operačného Programu Slovensko, verzia 4.1 a Harmonogram plánovaných výziev na rok 2026, verzia 2.0 a na rok 2027, verzia 1.0.

	Neoddeliteľnou súčasťou tohto dokumentu je znenie dokumentácie výzvy so sledovaním zmien.



	Účinnosť zmien 

	Zmena výzvy č. 2 je účinná od 15. mája 2026. 
Zmeny sa uplatnia na všetky ŽoNFP, ktorých konanie nebolo do dňa nadobudnutia účinnosti tohto usmernenia právoplatne ukončené.

